Oficiālais Vēstnesis L 008 , 11/01/1990 Lpp. 0070 - 0070

Speciālizdevums somu valodā: Nodaļa 3 Sējums 31 Lpp. 0229

Speciālizdevums zviedru valodā: Nodaļa 3 Sējums 31 Lpp. 0229



Komisijas lēmums (1989. gada 20. decembris) par kārtību, kas jāievēro veicot grozījumus vai papildinājumus to uzņēmumu sarakstos, kuri trešajās valstīs atzīti par atbilstošiem, lai ievestu Kopienā svaigu gaļu (90/13/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes jautājumiem, ievedot liellopus, cūkas un svaigu gaļu vai gaļas produktus no trešajām valstīm [1], kurā jaunākie grozījumi izdarīti ar Direktīvu 89/227/EEK [2], un jo īpaši tās 4. panta 1. punktu, tā kā Komisijas kompetencē ir noteikt sīki izstrādātus kārtības īstenošanas noteikumus, kas jāievēro, veicot grozījumus vai papildinājumus uzņēmumu sarakstos, kas paredzēti Direktīvas 72/462/EEK 4. pantā; tā kā uzņēmumu skaits iepriekšminētajos sarakstos palielinās; tā kā arvien biežāk jāpieņem lēmumi attiecībā uz šiem uzņēmumiem, ņemot vērā to pārbaužu rezultātus, kas veikti saskaņā ar Direktīvas 72/462/EEK 5. pantu; tā kā ieviešot jauno kārtību būtu jāizvairās no pārmērīgas formalitātes, vienlaicīgi nodrošinot atbilstību Kopienas standartiem; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šis lēmums nosaka sīki izstrādātus īstenošanas noteikumus kārtībai, kas paredzēta Direktīvas 72/462/EEK 4. panta 1. punktā, kad groza vai papildina to uzņēmumu sarakstus, kur uzskaitīti uzņēmumi, kas atzīti par atbilstošiem, lai ievestu Kopienā svaigu gaļu. 2. pants Komisija informē dalībvalstis par pārbaužu rezultātiem, kas veiktas saskaņā ar Direktīvas 72/462/EEK 5. pantu, un par ierosināto sarakstu grozījumu un papildinājumu rezultātiem. Rezultāti jāpaziņo rakstiski. Izņēmuma gadījumos, šo informācija var nodot mutiski, ar nosacījumu, ka rakstisks apliecinājums tiek izsniegts 24 stundu laikā. 3. pants 1. Dalībvalstīm ir ne vairāk kā viena nedēļa laika no brīža, kad to pastāvīgās pārstāvniecības ir saņēmušas 2. pantā minēto informāciju, lai izteiktu savus apsvērumus; steidzamos gadījumos Komisija šo laika posmu var samazināt līdz 48 stundām. 2. Pirms jebkāda lēmuma pieņemšanas, Komisija ņem vērā dalībvalstu veiktos novērojumus, jo īpaši tos, kas attiecas uz to ievedumu kontroli un informē dalībvalsti par piedāvāto rīcību, ņemot vērā šos novērojumus. 3. Direktīvas 72/462/EEK 4. panta 1. punkta otrajā teikumā minētā Lēmuma pieņemšana tiks turpināta laika posma beigās, kā paredzēts 1. pantā. 4. pants 1. Ja rodas grūtības, par tām jāinformē Pastāvīgā veterinārijas komiteja, saskaņā ar Direktīvas 72/462/EEK 29. pantā minēto kārtību. 2. Pastāvīgās veterinārijas komitejas sanāksmēs Komisija sniedz dalībvalstīm informāciju par situāciju trešajās valstīs, ieskaitot tādas jomas kā atlikumi un dzīvnieku veselība un to uzdevumi. 5. pants Šis lēmums ir adresēts dalībvalstīm. Briselē, 1989. gada 20. decembrī Komisijas vārdā — Komisijas loceklis Ray Mac Sharry [1] OV L 302, 31.12.1972., 28. lpp. [2] OV L 93, 6.4.1989., 25. lpp. --------------------------------------------------